pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-จับตา! ภัยคุกคามทางไซเบอร์ ภายหลัง กมช. เผยสถิติ “หน่วยงานด้านการศึกษา – สาธารณสุข” ถูกโจมตีทางไซเบอร์สูงสุด แนะหน่วยงานรัฐตรวจสอบระบบสม่ำเสมอ
วันพฤหัสบดีที่ 23 มีนาคม 2566
จับตา! ภัยคุกคามทางไซเบอร์ ภายหลัง กมช. เผยสถิติ “หน่วยงานด้านการศึกษา – สาธารณสุข” ถูกโจมตีทางไซเบอร์สูงสุด แนะหน่วยงานรัฐตรวจสอบระบบสม่ําเสมอ
.....
นับตั้งแต่ ปี 2564 – 2565 ที่คณะกรรมการรักษาความมั่นคงปลอดภัยไซเบอร์แห่งชาติ หรือ กมช. ได้ดําเนินการรักษาความมั่นคงปลอดภัยไซเบอร์ และได้จัดเก็บสถิติภาพรวมภัยคุกคามทางไซเบอร์ในช่วงเวลาดังกล่าว พบว่า
.
มีจํานวนทั้งสิ้น 551 เหตุการณ์ เช่น การโจมตีด้วยการแฮ็กเว็บไซต์ (Hacked Website), Ransomware (มัลแวร์เรียกค่าไถ่) Emotet Malware (มัลแวร์ที่มีความสามารถในการขโมยข้อมูลทางการเงิน) เป็นต้น รวมทั้งได้คาดการณ์แนวโน้มภัยคุกคามทางไซเบอร์ที่จะเกิดขึ้น ดังนี้
.
> การโจมตีด้วยการแฮ็กเว็บไซต์ “หน่วยงานราชการและหน่วยงานสําคัญ” เป็นรูปแบบที่ถูกตรวจพบมากที่สุด
> หน่วยงาน “ด้านการศึกษาและด้านสาธารณสุข” พบการโจมตีทางไซเบอร์สูงสุด
> อาชญากรทางไซเบอร์ในไทยมีการใช้เทคนิคผสมผสานระหว่าง Phishing และ Social Engineering (เทคนิคการหลอกลวงโดยใช้หลักการพื้นฐานทาง “จิตวิทยา” เพื่อให้เหยื่อเปิดเผยข้อมูล) ทําให้มีหลากหลายรูปแบบในการหลอกลวงเหยื่อเพื่อให้ได้ทรัพย์สิน
.
นอกจากนี้ กมช. ได้เสนอแนะ/ข้อปฏิบัติ สําหรับการแก้ปัญหาสถานการณ์ภัยคุกคามทางไซเบอร์ “สําหรับหน่วยงานรัฐ” คือ
1. หากถูกโจมตีด้วยการแฮ็กเว็บไซต์ หน่วยงานภาครัฐและผู้ดูแลระบบ ให้ดําเนินการปรับปรุง “แพทช์” ของระบบปฏิบัติการ หรือระบบบริหารจัดการเว็บไซต์ให้เป็นปัจจุบัน
2. การดูแลเว็บไซต์และระบบที่เกี่ยวข้อง มุ่งรักษาระบบและตรวจสอบอย่างสม่ําเสมอ รวมถึงการกําหนดคุณสมบัติเพื่อการจัดจ้างทําเว็บไซต์
3. หน่วยงานภาครัฐสร้างความตระหนักรู้ถึงสถานการณ์อาชญากรรมทางไซเบอร์แก่ประชาชน
4. การป้องกันความเสี่ยงมัลแวร์เรียกค่าไถ่ ให้ดําเนินการปรับปรุงแผนปฏิบัติการอย่างต่อเนื่อง ให้ความสําคัญกับการสํารองข้อมูล ตรวจสอบอย่างสม่ําเสมอ และปฏิบัติตามพระราชบัญญัติการรักษาความมั่นคงปลอดภัยไซเบอร์ พ.ศ. 2562
.
อ่านเพิ่มเติม คลิกhttps://www.thaigov.go.th/news/contents/details/66422
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.แรงงาน หายห่วง เคสสาวโรงงานถูกโฟล์คลิฟท์ชนบาดเจ็บ หลังส่ง กสร. และ สปส. ร่วมกันช่วยเหลือ
วันพฤหัสบดีที่ 23 มีนาคม 2566
23/03/2566
รมว.แรงงาน หายห่วง เคสสาวโรงงานถูกโฟล์คลิฟท์ชนบาดเจ็บ หลังส่ง กสร. และ สปส. ร่วมกันช่วยเหลือ
รัฐมนตรีว่าการกระทรวงแรงงานหายห่วง กรณีลูกจ้างสาวถูกโฟล์คลิฟท์ชนได้รับบาดเจ็บ หลังส่งกรมสวัสดิการและคุ้มครองแรงงาน และสํานักงานประกันสังคมลงพื้นที่ให้ความช่วยเหลือ พบได้รับการรักษา ได้รับค่าจ้างและไม่ได้ถูกเลิกจ้างตามข่าว
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยกรณีมีสื่อนําเสนอข่าว ลูกจ้างโพสต์ผ่านสื่อออนไลน์ ว่าได้รับบาดเจ็บจากการทํางาน นายจ้างไม่ดูแล และถูกเลิกจ้างนั้น ผมได้ส่งเจ้าหน้าที่กรมสวัสดิการและคุ้มครองแรงงาน และสํานักงานประกันสังคมลงพื้นที่สอบถามข้อเท็จจริงจากนายจ้างและลูกจ้าง เบื้องต้นได้รับรายงานว่า อุบัติเหตุดังกล่าวเกิดขึ้นในโรงงานย่านสามพราน จังหวัดนครปฐม เมื่อวันที่ 19 มีนาคมที่ผ่านมา ขณะที่ลูกจ้างหญิงผู้โพสต์ ซึ่งทํางานเป็นพนักงานฝ่ายผลิตกําลังเดินอยู่บริเวณถนนระหว่างอาคารผลิตกับอาคารคลังสินค้า ถูกรถโฟล์คลิฟท์ชนจนได้รับบาดเจ็บ นายจ้างได้ส่งตัวลูกจ้างเข้ารักษาตัวที่โรงพยาบาลบ้านแพ้ว แพทย์ได้ทําการรักษาและให้หยุดรักษาตัวเป็นเวลา 45 วัน โดยนายจ้างเป็นผู้จ่ายค่าจ้างให้ และนายจ้างยืนยันว่าไม่ได้เลิกจ้าง เจ้าหน้าที่ได้ไปเยี่ยมลูกจ้างที่บ้านพัก ซึ่งพักรักษาตัวอยู่ ทราบว่านายจ้างพร้อมให้ลูกจ้างกลับเข้าทํางานเมื่อหายดีแล้วแต่ลูกจ้างยังไม่ตัดสินใจ เจ้าหน้าที่สํานักงานสวัสดิการและคุ้มครองแรงงานจังหวัดนครปฐม และสํานักงานประกันสังคมจังหวัดนครปฐม สาขาสามพราน ได้ชี้แจงให้ลูกจ้างทราบถึงสิทธิประโยชน์พึงได้รับตามกฎหมาย อย่างไรก็ตามผมได้กําชับให้ทั้งสองหน่วยงานเฝ้าระวังติดตามสถานการณ์กรณีนี้อย่างใกล้ชิด
ด้านนายนิยม สองแก้ว อธิบดีกรมสวัสดิการและคุ้มครองแรงงาน กล่าวว่า พนักงานตรวจความปลอดภัย สํานักงานสวัสดิการและคุ้มครองแรงงานจังหวัดนครปฐม ศูนย์ความปลอดภัยในการทํางานเขต 7 (ราชบุรี) จะเชิญนายจ้างและผู้เกี่ยวข้องมาพบในวันที่ 30 มีนาคม 2566 เพื่อสอบข้อเท็จจริงเพิ่มเติมว่าได้ปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับเครื่องจักร ปั้นจั่น หม้อน้ํา พ.ศ. 2564 หรือไม่ หากพบว่านายจ้างฝ่าฝืนหรือไม่ปฏิบัติตามกฎหมายดังกล่าวจะดําเนินการตามอํานาจหน้าที่ต่อไป
ขณะที่ นายบุญสงค์ ทัพชัยยุทธ์ เลขาธิการสํานักงานประกันสังคม (สปส.) กล่าวเพิ่มว่า ได้มอบหมายให้สํานักงานประกันสังคมจังหวัดนครปฐม สาขาสามพราน ตรวจสอบพบว่าลูกจ้างที่ได้รับบาดเจ็บรายนี้เป็นผู้ประกันตน มาตรา33 ตามกฎหมายประกันสังคม จะได้รับเงินทดแทนกรณีบาดเจ็บเนื่องจากการทํางาน เป็นค่าทดแทนกรณีหยุดงาน 6,497.40 บาท และค่ารักษาพยาบาลไม่เกิน 50,000 บาท
รัฐบาลไทย-ข่าวทำเนียบรัฐบาล-พม. ขับเคลื่อนข้อเสนอเชิงนโยบายในพื้นที่ จ.พัทลุง  มุ่งคุ้มครองทางสังคมด้านเด็ก
วันพฤหัสบดีที่ 23 มีนาคม 2566
พม. ขับเคลื่อนข้อเสนอเชิงนโยบายในพื้นที่ จ.พัทลุง  มุ่งคุ้มครองทางสังคมด้านเด็ก
พม. ขับเคลื่อนข้อเสนอเชิงนโยบายในพื้นที่ จ.พัทลุง  มุ่งคุ้มครองทางสังคมด้านเด็ก
เมื่อวันที่ 22 มีนาคม 2566 เวลา 09.00 น. นางสาวซาราห์ บินเย๊าะ ที่ปรึกษาวิชาการพัฒนาสังคม กระทรวงการพัฒนาสังคมและความมั่นคงของมนุษย์ (พม.) เป็นประธานการประชุมซักซ้อมทําความเข้าใจและเตรียมการขับเคลื่อนข้อเสนอเชิงนโยบายการคุ้มครองทางสังคมด้านเด็กในพื้นที่ปฏิบัติการจังหวัดพัทลุง โดยมีนางสาวภณา ชูเก็น รองนายกเทศมนตรีเทศบาลตําบลโคกม่วง หัวหน้าและเจ้าหน้าที่หน่วยงานทีม One Home พม.จังหวัดพัทลุง ผู้แทนสภาเด็กและเยาวชน และผู้แทนภาคีเครือข่าย เข้าร่วมประชุม ณ เทศบาลตําบลโคกม่วง อําเภอเขาชัยสน จังหวัดพัทลุง
นางสาวซาราห์ กล่าวว่า กระทรวง พม. ตระหนักถึงความสําคัญของการพัฒนาเด็กและการสร้างระบบการคุ้มครองทางสังคมที่ครอบคลุมและเหมาะสมสําหรับเด็กในบริบทเชิงพื้นที่ จึงได้มีการพัฒนาโมเดล “Child-friendly City” ภายใต้กรอบแนวคิด “5C4F" ซึ่งประกอบด้วย Creative (สร้างสรรค์) Comfort (ปลอดภัย) Connected (เชื่อมต่อ) Child-centred (ยึดเด็กเป็นศูนย์กลาง) Community-based (มีชุมชนเป็นฐาน) Fun (สนุก) For All (สําหรับทุกคน) Friendly (เป็นมิตร) Family-focused (ให้ความสําคัญต่อครอบครัว) เพื่อเป็นกรอบในการขับเคลื่อนในระดับพื้นที่ โดยมุ่งเน้นการเชื่อมโยงกับกลไกที่มีอยู่และส่งเสริมการบูรณาการร่วมกับทุกภาคส่วนในพื้นที่เทศบาลตําบลโคกม่วง ซึ่งมีความเข้มแข็งและให้ความสําคัญต่อการพัฒนา “คน” ในทุกช่วงวัย ตามแผนงาน/โครงการที่เกี่ยวข้องกับการพัฒนาคุณภาพชีวิตของประชาชนของเทศบาลตําบลโคกม่วง
นางสาวซาราห์ กล่าวต่อไปว่า การประชุมครั้งนี้ นางนันท์นัดดา ฤทธิ์มนตรี ผู้อํานวยการกองพัฒนานโยบายและนวัตกรรมทางสังคม สํานักงานปลัดกระทรวง พม. ได้นําเสนอรายละเอียดของโมเดล “Child-friendly City” ภายใต้กรอบแนวคิด “5C4F" และตัวอย่างกิจกรรมสําหรับเด็กอายุระหว่าง 0-6 ปี ได้แก่ กล่องรับขวัญ ศูนย์พัฒนาเด็กเล็ก เงินอุดหนุนเด็กแรกเกิด และสําหรับเด็กอายุระหว่าง 7-18 ปี ได้แก่ แอปพลิเคชัน “VNjoin” ลาน “ปัน ฟัน แฟร์” และ Family Plus Package โดยที่ประชุมมีการแลกเปลี่ยนความเห็นต่อโมเดลดังกล่าวอย่างกว้างขวาง โดยได้ให้ความสําคัญต่อปัญหาของเด็กในช่วงวัยรุ่น รวมทั้งปัญหายาเสพติด ตลอดจนได้นําเสนอตัวอย่างโครงการ/กิจกรรมที่มีการดําเนินการในปัจจุบัน อาทิ โครงการเข้าค่ายฤดูร้อนเพื่อปลูกฝังด้านคุณธรรมตามหลักศาสนาอิสลาม และการสร้างพื้นที่ปลอดภัยเพื่อห่างไกลจากยาเสพติด (Safe Zone For All) เป็นต้น นอกจากนี้ ผู้แทนสภาเด็กและเยาวชนได้แสดงความสนใจแอปพลิเคชัน “VNjoin” พื้นที่สร้างสรรค์ทางออนไลน์สําหรับเด็กและเยาวขน
นางสาวซาราห์ กล่าวเพิ่มเติมว่า สําหรับการดําเนินการในระยะถัดไป ที่ประชุมเห็นชอบต่อแนวทางการดําเนินการเชิงป้องกันที่สอดคล้องกับความต้องการของเด็กที่มุ่งเน้นการเสริมสร้างความเข้มแข็งของสถาบันครอบครัว และส่งเสริมการบูรณาการร่วมกับภาคีเครือข่าย อีกทั้งเห็นชอบให้มีการขับเคลื่อนโมเดล “Child-friendly City” ภายใต้กรอบแนวคิด “5C4F" โดยเริ่มต้นจากการพัฒนาแอปพลิเคชัน “VNjoin” เพื่อเป็นช่องทางในการรวบรวมความต้องการของเด็กในระดับพื้นที่ผ่านกลไกสภาเด็กและเยาวชน ซึ่งจะมีการบูรณาการความร่วมมือระหว่างเทศบาลตําบลโคกม่วง หน่วยงานทีม One Home พม.จังหวัดพัทลุง สถาบันการศึกษา และหน่วยงาน พม. ในพื้นที่ โดยคํานึงถึงประโยชน์สูงสุดเป็นสําคัญ
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-กรมเจ้าท่า คุมเข้ม อำนวยความสะดวกและความปลอดภัยทางน้ำสนับสนุนการท่องเที่ยว
วันพฤหัสบดีที่ 23 มีนาคม 2566
กรมเจ้าท่า คุมเข้ม อํานวยความสะดวกและความปลอดภัยทางน้ําสนับสนุนการท่องเที่ยว
...
กรมเจ้าท่า คุมเข้มอํานวยความสะดวกและความปลอดภัยทางน้ําสนับสนุนการท่องเที่ยว
จากนโยบายรัฐบาล และกระทรวงคมนาคม ได้มอบหมายให้กรมเจ้าท่า ควบคุม กํากับ และอํานวยความสะดวกและความปลอดภัยทางน้ําแก่ประชาชนและนักท่องเที่ยว เพื่อสร้างความพร้อมและความมั่นใจในการรองรับนักท่องเที่ยว
สํานักงานเจ้าท่าภูมิภาคสาขาหนองคาย ออกตรวจตราควบคุมอํานวยความสะดวกและความปลอดภัยการจราจรทางน้ําพร้อมประชาสัมพันธ์การสวมใส่เสื้อชูชีพขณะเดินทางทางน้ํา อาทิ 1.ท่าเรือวัดพระธาตุหล้าหนองมีเรือโดยสาร 7 ลํา 52 เที่ยว มีผู้โดยสารใช้บริการ 186 คน
2.ท่าเรือเทศบาลตําบลบึงโขงหลง เรือโดยสาร 115 ลํา 90 เที่ยว มีผู้โดยสาร ใช้บริการ 790 คน
3.ท่าเรือทะเลบัวแดง เรือโดยสาร 54 ลํา 76 เที่ยว มีผู้โดยสารใช้บริการ 621 คน
4.ท่าเรือด่านศุลกากรบึงกาฬ เรือโดยสาร 6 ลํา เที่ยวไป 1 เที่ยว มีผู้โดยสารใช้บริการ 7 คน เที่ยวกลับ 3 เที่ยว มีผู้โดยสารใช้บริการ 38 คน
5.ท่าเรือศุลกากรปากชม เรือโดยสาร 5 ลํา เที่ยวไป 5 เที่ยว มีผู้โดยสารใช้บริการ 20 คน เที่ยวกลับ 6 เที่ยว ผู้โดยสารใช้บริการ 46 คน
สํานักงานเจ้าท่าภูมิภาคสาขานครพนม ออกตรวจตรากํากับดูแลความปลอดภัยทางน้ําประจําท่าเทียบเรือแก่ผู้โดยสาร อาทิ
1. ท่าเทียบเรือโดยสารเทศบาลนครพนม อําเภอเมืองนครพนม จังหวัดนครพนม เรือโดยสาร 3 ลํา ขาเข้า 13 เที่ยว ผู้โดยสาร 268 คน ขาออก 12 เที่ยว ผู้โดยสาร 277 คน
2. ท่าเทียบเรือบ้านโพธิ์ชัย ตําบลไผ่ล้อม อําเภอบ้านแพง จังหวัดนครพนม เรือโดยสาร 6 ลํา ขาเข้า 4 เที่ยว ผู้โดยสาร 98 คน ขาออก 4 เที่ยว ผู้โดยสาร 113 คน
ทั้งนี้ เจ้าหน้าที่ ได้ตรวจเช็คความพร้อมของเรือโดยสาร คนประจําเรือ และอุปกรณ์ประจําเรือให้ครบถ้วนก่อนรับผู้โดยสาร พร้อมกันนี้ได้กําชับการสวมใส่เสื้อชูชีพขณะเดินทางทางน้ํา และขอให้ประชาชนปฏิบัติตามคําแนะนําประจําท่าเทียบเรือเพื่อความปลอดภัย พบเห็นความไม่ปลอดภัยทางน้ํา โทรแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-พ.ร.บ.คุ้มครองแรงงานฉบับใหม่สนับสนุนการทำงานแบบเวิร์คฟอร์มโฮมเริ่มบังคับ 18 เม.ย. 66 เปิดทางนายจ้าง-ลูกจ้างตกลงเวลาทำงาน พักผ่อน วันลา ให้ชัดเจน
วันพฤหัสบดีที่ 23 มีนาคม 2566
23/03/2566
พ.ร.บ.คุ้มครองแรงงานฉบับใหม่สนับสนุนการทํางานแบบเวิร์คฟอร์มโฮมเริ่มบังคับ 18 เม.ย. 66 เปิดทางนายจ้าง-ลูกจ้างตกลงเวลาทํางาน พักผ่อน วันลา ให้ชัดเจน
พ.ร.บ.คุ้มครองแรงงานฉบับใหม่สนับสนุนการทํางานแบบเวิร์คฟอร์มโฮมเริ่มบังคับ 18 เม.ย. 66 เปิดทางนายจ้าง-ลูกจ้างตกลงเวลาทํางาน พักผ่อน วันลา ให้ชัดเจน ให้สิทธิลูกจ้างปฏิเสธการติดต่อสื่อสารหลังเวลางานได้ เพื่อส่งเสริมคุณภาพชีวิตคนทํางาน สอดคล้องกับสถานการณ์ป
วันนี้ (23 มี.ค. 66) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ด้วยพระราชบัญญัติ(พ.ร.บ.)คุ้มครองแรงงาน พ.ศ. 2541 ซึ่งใช้บังคับอยู่ในปัจจุบันมีบทบัญญัติบางประการไม่เหมาะสมกับสภาพการณ์ในปัจจุบันที่รูปแบบการทํางานในองค์กรธุรกิจต่างๆ เปลี่ยนแปลงไปมาก โดยมีการทํางานจากที่พักอาศัยของลูกจ้างหรือ เวิร์คฟอร์มโฮม หรือจากสถานที่อื่นๆ ซึ่งอยู่นอกสถานประกอบการของนายจ้างมากขึ้น
หน่วยงานที่เกี่ยวข้องจึงได้มีการปรับปรุงแก้ไขกฎหมายและออก พ.ร.บ.คุ้มครองแรงงาน (ฉบับที่ 8) พ.ศ. 2566 ซึ่งได้เพิ่มเติมบทบัญญัติที่จะส่งเสริมคุณภาพชีวิตของลูกจ้างให้ได้ความคุ้มครอง เป็นประโยชน์ในการประกอบกิจการของนายจ้าง ตลอดจนมีส่วนช่วยแก้ไขปัญหาจราจร ลดการใช้พลังงานและเชื้อเพลิงด้วย โดยได้รับการประกาศในราชกิจจานุเบกษา เมื่อวันที่ 19 มี.ค. 66 และจะมีผลบังคับเมื่อพ้น 30 วันนับแต่วันประกาศ หรือ มีผลบังคับตั้งแต่วันที่ 18 เม.ย. 66 เป็นต้นไป
น.ส.ไตรศุลี กล่าวว่า กฎหมายคุ้มครองแรงงานฉบับใหม่ได้เพิ่มบทบัญญัติ มาตรา 23/1 ซึ่งมีสาระสําคัญให้นายจ้างและลูกจ้างอาจตกลงให้ลูกจ้างนํางานในทางการที่จ้างที่ลูกจ้างสามารถปฏิบัติงานนอกสถานประกอบการหรือนอกสํานักงานของนายจ้าง ไปทําที่บ้านหรือที่พักอาศัยของลูกจ้าง หรือตกลงให้ลูกจ้างทํางานผ่านการใช้เทคโนโลยีสารสนเทศในสถานที่ใดๆ ได้
ทั้งนี้ ในการตกลงระหว่างนายจ้างกับลูกจ้างนั้น อาจตกลงให้มีรายละเอียด เช่น ระยะเวลาเริ่มต้นและสิ้นสุดการตกลง วัน เวลาทํางานปกติ เวลาพัก และการทํางานล่วงเวลา การลา ขอบเขตหน้าที่ของลูกจ้าง การกํากับควบคุมของนายจ้าง ภาระหน้าที่เกี่ยวกับการจัดหาเครื่องมือหรืออุปกรณ์การทํางาน รวมทั้งค่าใช้จ่ายต่าง ๆ ที่จําเป็น อันเนื่องจากการทํางาน
น.ส.ไตรศุลี กล่าวว่า กฎหมายยังกําหนดว่าเมื่อสิ้นสุดเวลาทํางานปกติตามที่มีการตกลงกันแล้ว ลูกจ้างมีสิทธิปฏิเสธในการติดต่อสื่อสารไม่ว่าในทางใด ๆ กับนายจ้าง หัวหน้างาน ผู้ควบคุมงาน หรือผู้ตรวจงาน เว้นแต่ลูกจ้างได้ให้ความยินยอมโดยทําหนังสือไว้ล่วงหน้าก่อน
ทั้งนี้ เมื่อมีบทกฎหมายกําหนดไว้อย่างชัดเจนแล้ว ลูกจ้างซึ่งทํางานที่บ้าน หรือที่พักอาศัย หรือทํางานผ่านการใช้เทคโนโลยีสารสนเทศในสถานที่ใด ๆ มีสิทธิและอยู่ภายใต้การคุ้มครองตามกฎหมายแรงงานต่างๆ เช่นเดียวกับลูกจ้างที่ทํางานในสถานประกอบการหรือสํานักงานของนายจ้างด้วย
อ่านกฎหมายฉบับเต็ม : https://bit.ly/3ncTdr6
รัฐบาลไทย-ข่าวทำเนียบรัฐบาล-ขึ้นทะเบียน “ไข่ครอบสงขลา” เป็นสินค้า GI เมนูจากภูมิปัญญาท้องถิ่น ที่มีมานานกว่า 100 ปี
วันพฤหัสบดีที่ 23 มีนาคม 2566
ขึ้นทะเบียน “ไข่ครอบสงขลา” เป็นสินค้า GI เมนูจากภูมิปัญญาท้องถิ่น ที่มีมานานกว่า 100 ปี
.....
กรมทรัพย์สินทางปัญญา กระทรวงพาณิชย์ ประกาศขึ้นทะเบียนสิ่งบ่งชี้ทางภูมิศาสตร์ (GI) ไข่ครอบสงขลา เป็นสินค้า GI ตัวใหม่ของไทย
.
ไข่ครอบสงขลา (Songkhla Steamed Egg Yolks หรือ Khai Khrop Songkhla) เป็นอาหารพื้นถิ่นที่ผลิตและแปรรูปในอ.สทิงพระ อ.กระแสสินธุ์ อ.ระโนด และอ.สิงหนคร จ.สงขลา ซึ่งเป็นวิธีการถนอมอาหารจากภูมิปัญญาท้องถิ่นของคนในพื้นที่ที่สืบทอดกันมานานกว่า 100 ปี โดยนําไข่แดงจากไข่เป็ด 2 ใบ ใส่ลงในเปลือกไข่ 1 ใบที่ตัดแต่งขอบ แล้วนําไปนึ่งจะมีสีแดงอมส้ม ผิวมันวาว โดดเด่นด้วยเนื้อสัมผัส 3 ระดับ คือ เนื้อลาวา เนื้อยางมะตูม เนื้อดั้งเดิม มีรสหวานและเค็มเล็กน้อย ไม่มีกลิ่นคาว
.
ถือเป็นสินค้าปศุสัตว์ GI ลําดับที่ 5 ต่อจากไข่เค็มไชยา หมูย่างเมืองตรัง เนื้อโคขุนโพนยางคํา และผ้าฝ้ายทอผสมขนแกะบ้านห้วยห้อม โดยหลังจากได้รับการขึ้นทะเบียน GI แล้ว กระทรวงพาณิชย์ จะผลักดันให้จังหวัดจัดทําระบบควบคุมมาตรฐานสินค้าและการอนุญาตให้ใช้ตรา GI ไทย ส่งเสริมการตลาด เพิ่มมูลค่าผ่านการพัฒนาสินค้าและบรรจุภัณฑ์ให้ตรงตามความต้องการของผู้บริโภค ปัจจุบันไทยมีสินค้า GI ที่ประกาศขึ้นทะเบียนแล้ว 177 สินค้าครอบคลุม 77 จังหวัดทั่วประเทศ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-คณะกรรมการ ธอส. มีมติแต่งตั้ง “นายกฤษณ์ เสสะเวช” รักษาการในตำแหน่ง กรรมการผู้จัดการ ธอส. ตั้งแต่ 24 มี.ค. 66 เป็นต้นไป
วันพฤหัสบดีที่ 23 มีนาคม 2566
23/03/2566
คณะกรรมการ ธอส. มีมติแต่งตั้ง “นายกฤษณ์ เสสะเวช” รักษาการในตําแหน่ง กรรมการผู้จัดการ ธอส. ตั้งแต่ 24 มี.ค. 66 เป็นต้นไป
คณะกรรมการ ธอส. ในการประชุมครั้งที่ 3/2566 เมื่อวันที่ 16 ก.พ.2566 มีมติอนุมัติแต่งตั้ง นายกฤษณ์ เสสะเวช กรรมการธนาคาร (กรรมการอิสระ) รักษาการในตําแหน่งกรรมการผู้จัดการ ธอส. แทนนายฉัตรชัย ศิริไล ที่ได้รับอนุมัติให้ลาออกจากตําแหน่งกรรมการผู้จัดการ ธอส.
ธนาคารอาคารสงเคราะห์ (ธอส.) โดยคณะกรรมการ ธอส. ในการประชุมครั้งที่ 3/2566 เมื่อวันที่ 16 กุมภาพันธ์ 2566 มีมติอนุมัติแต่งตั้ง นายกฤษณ์ เสสะเวช กรรมการธนาคาร (กรรมการอิสระ) รักษาการในตําแหน่งกรรมการผู้จัดการ ธนาคารอาคารสงเคราะห์ แทนนายฉัตรชัย ศิริไล ที่ได้รับอนุมัติให้ลาออกจากตําแหน่งกรรมการผู้จัดการ ทั้งนี้ การแต่งตั้งรักษาการในตําแหน่งกรรมการผู้จัดการได้ผ่านความเห็นชอบจากธนาคารแห่งประเทศไทย และมีผลตั้งแต่วันที่ 24 มีนาคม 2566 เป็นต้นไป โดยการแต่งตั้ง นายกฤษณ์ เสสะเวช กรรมการธนาคาร (กรรมการอิสระ) รักษาการในตําแหน่งกรรมการผู้จัดการ ธอส. ในครั้งนี้ เพื่อให้การบริหารงานของธนาคารตามพันธกิจ “ทําให้คนไทยมีบ้าน” ดําเนินไปด้วยความต่อเนื่องเรียบร้อย
นายกฤษณ์ เสสะเวช จบการศึกษาปริญญาตรี เศรษฐศาสตร์ มหาวิทยาลัยเกษตรศาสตร์ และปริญญาโท Catholic University สหรัฐอเมริกา มีประสบการณ์ในการทํางานและการบริหารด้านการเงินการธนาคารมาอย่างต่อเนื่อง อาทิ ธนาคารกสิกรไทย จํากัด (มหาชน), บริษัท หลักทรัพย์ เอกธํารง จํากัด (มหาชน) ซึ่งปัจจุบันเปลี่ยนชื่อเป็น บริษัท หลักทรัพย์ เคจีไอ (ประเทศไทย) จํากัด (มหาชน), บรรษัทบริหารสินทรัพย์สถาบันการเงิน และกรรมการผู้จัดการใหญ่ บริษัทบริหารสินทรัพย์กรุงเทพพาณิชย์ จํากัด (มหาชน) โดยได้รับการแต่งตั้งเป็นกรรมการธนาคารอาคารสงเคราะห์ และประธานคณะกรรมการกํากับความเสี่ยง ธอส. ตั้งแต่ปี 2564 - ปัจจุบันอีกด้วย
รัฐบาลไทย-ข่าวทำเนียบรัฐบาล-เลขาฯ กบข. ร่วมกล่าวปาฐกถาในงานสัมมนา Future of Investment Themes and Opportunities
วันพฤหัสบดีที่ 23 มีนาคม 2566
23/03/2566
เลขาฯ กบข. ร่วมกล่าวปาฐกถาในงานสัมมนา Future of Investment Themes and Opportunities
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) กล่าวปาฐกถาพิเศษ ในหัวข้อ Unlocking long term alpha-the secret sauce : ตกผลึกการขับเคลื่อนการลงทุนระยะยาว
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) กล่าวปาฐกถาพิเศษ ในหัวข้อ Unlocking long term alpha-the secret sauce : ตกผลึกการขับเคลื่อนการลงทุนระยะยาว เนื้อหาสําคัญพูดถึง การหาโอกาสการลงทุนที่จะชนะตลาด (Alpha) โดยทั่วไปนั้น นักลงทุนจะมีกรอบการลงทุน เครื่องมือ การวิเคราะห์การลงทุนในลักษณะที่เหมือนกัน แต่การจะหา Alpha คือ การเสี่ยง ต้องกล้าที่จะตัดสินใจภายใต้สถานการณ์การลงทุนที่ซับซ้อนและไม่แน่นอนอยู่ตลอดเวลา ซึ่งการตัดสินใจภายใต้สถานการณ์เหล่านั้น ไม่จําเป็นต้องใช้วิธีการและการตัดสินใจแบบซับซ้อน แต่ต้องกล้าที่จะเลือกเพียงหนึ่งปัจจัยสําคัญแล้วตัดสินใจลงทุน สิ่งสําคัญคือ การมองเป้าหมายที่ถูกต้องให้นิ่ง และวิ่งตามเป้าหมายให้ไว
โดยงานสัมมนา Future of Investment Themes and Opportunities จัดโดยสมาคมกองทุนสํารองเลี้ยงชีพ ร่วมกับกองทุนส่งเสริมการพัฒนาตลาดทุน เมื่อวันที่ 22 มีนาคม 2566
รัฐบาลไทย-ข่าวทำเนียบรัฐบาล-นางสาวบุปผา  เรืองสุด  ถือฤกษ์มงคลสักการะสิ่งศักดิ์สิทธิ์ประจำก.แรงงาน โอกาสเข้ารับตำแหน่ง อธิบดีกรมพัฒนาฝีมือแรงงาน คนที่ 21
วันพุธที่ 22 มีนาคม 2566
นางสาวบุปผา  เรืองสุด  ถือฤกษ์มงคลสักการะสิ่งศักดิ์สิทธิ์ประจําก.แรงงาน โอกาสเข้ารับตําแหน่ง อธิบดีกรมพัฒนาฝีมือแรงงาน คนที่ 21
วันนี้ (22 มีนาคม 2566) เวลา 08.29 น. นางสาวบุปผา  เรืองสุด  อธิบดีกรมพัฒนาฝีมือแรงงาน สักการะสิ่งศักดิ์สิทธิ์ประจํากระทรวงแรงงาน  เนื่องในโอกาสเข้ารับตําแหน่งอธิบดีกรมพัฒนาฝีมือแรงงาน ตามประกาศสํานักนายกรัฐมนตรี เรื่อง แต่งตั้งข้าราชการพลเรือนสามัญ ซึ่
รัฐบาลไทย-ข่าวทำเนียบรัฐบาล-นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานเปิดงานแสดงสินค้า STYLE Bangkok 2023 เมื่อวันที่ 22 มีนาคม 2566 ณ ศูนย์การประชุมแห่งชาติสิริกิติ์
วันพฤหัสบดีที่ 23 มีนาคม 2566
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานเปิดงานแสดงสินค้า STYLE Bangkok 2023 เมื่อวันที่ 22 มีนาคม 2566 ณ ศูนย์การประชุมแห่งชาติสิริกิติ์
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานเปิดงานแสดงสินค้า STYLE Bangkok 2023 ที่สุดของงานแฟร์ที่รวมสินค้าไลฟ์สไตล์แบบครบวงจรจากผู้แสดงสินค้าและผู้ประกอบการรุ่นใหม่กว่า 500 บริษัท 1,000 คูหา
พร้อมด้วย นายกีรติ รัชโน ปลัดกระทรวงพาณิชย์ นายบุณย์ธีร์ พานิชประไพ เลขานุการรัฐมนตรีว่าการกระทรวงพาณิชย์ นายภูสิต รัตนกุล เสรีเริงฤทธิ์ อธิบดีกรมส่งเสริมการค้าระหว่างประเทศ นายสนั่น อังอุบลกุล ประธานสภาหอการค้าแห่งประเทศไทย เอกอัครราชทูตจากประเทศต่างๆประจําประเทศไทย และผู้แทนภาครัฐ ภาคเอกชน สภาและสมาคมไทย ที่ Hall 1 ชั้น G ศูนย์การประชุมแห่งชาติสิริกิติ์
ภายในงาน นายจุรินทร์ กล่าวว่า งาน STYLE Bangkok จัดขึ้นเป็นปีที่ 6 หลังจากลดขนาดเป็นงานขนาดเล็กมา 3 ปีต่อเนื่อง เนื่องจากสถานการณ์โควิด งานวันนี้จัดขึ้นโดยกรมส่งเสริมการค้าระหว่างประเทศกับสภาหอการค้าแห่งประเทศไทยจับมือร่วมกัน สินค้าไลฟ์สไตล์และแฟชั่นเป็นหนึ่งในอุตสาหกรรมที่มีบทบาทสําคัญขับเคลื่อนภาคธุรกิจและเศรษฐกิจของประเทศ เพราะประการที่หนึ่ง อุตสาหกรรมนี้มีเอสเอ็มอีและไมโครเอสเอ็มอี เกินกว่า 90% ประการที่สอง เป็นอุตสาหกรรมที่มีการจ้างงานมากกว่า 1,000,000 คน ประการที่สาม อุตสาหกรรมที่สามารถสร้างเงินให้ประเทศไทยมหาศาล การส่งออกปี 2565 สร้างเงินให้ประเทศถึง 450,000 ล้านบาท ขยายตัว 16.5% เดือน ม.ค. ปี 66 สร้างเงินให้ประเทศแล้ว 30,000 ล้านบาท ตลาดสําคัญ เช่น สหรัฐฯ ญี่ปุ่น ออสเตรเลีย จีนเวียดนาม อินโดนีเซีย และอีกหลายประเทศ
ประการที่สี่ สินค้าไลฟ์สไตล์และแฟชั่นไทยถือเป็นสินค้าที่มีคุณภาพเป็นที่ยอมรับจากทั่วโลก มีจุดเด่นการออกแบบอัตลักษณ์ของความเป็นไทย เป็นซอร์ฟพาวเวอร์ร่วมสมัย มีศักยภาพทําเงินให้ประเทศไทยมหาศาลในอนาคต ตั้งเป้าให้ไทยเป็นฮับในภูมิภาค ด้านสินค้าไลฟ์สไตล์และแฟชั่นต่อไปในอนาคต
“งานแสดงสินค้า STYLE Bangkok 2023 มีหลายกิจกรรม จัดงานแสดงสินค้ามีผู้ประกอบการร่วม 1,000 คูหา สร้างเวทีสําคัญให้มีการเจรจากันระหว่างผู้ประกอบการไทยกับผู้นําเข้าจากต่างประเทศ คาดว่างานนี้งานเดียวสร้างเงินให้ประเทศไม่ต่ํากว่า 1,400 ล้านบาท และจะเป็นเวทีในการแลกเปลี่ยนองค์ความรู้ทั้งด้านการผลิต การตลาดและการออกแบบ แลกเปลี่ยนอัตลักษณ์ระหว่างประเทศของผู้นําเข้าและผู้ส่งออกไทยให้สอดคล้องกับรสนิยมตลาด คงอัตลักษณ์ ความเป็นไทยไว้ และที่สําคัญงานนี้จะเป็นการสร้างแต้มต่อให้เอสเอ็มอี ไมโครเอสเอ็มอีไทย มีโอกาสโกอินเตอร์ต่อไปอนาคต” นายจุรินทร์กล่าว
ข้อมูลจากกรมส่งเสริมการค้าระหว่างประเทศระบุว่างาน STYLE Bangkok 2023 จะจัดขึ้น ระหว่างวันที่ 22-26 มี.ค. 2566 ที่ชั้น G ฮอลล์ 1-4 ศูนย์การประชุมแห่งชาติสิริกิติ์ โดยเปิดวันเจรจาธุรกิจ วันที่ 22-24 มีนาคม 2566 เวลา 10.00-18.00 น. และเปิดจําหน่ายปลีกสําหรับประชาชนทั่วไปในวันที่ 25-26 มีนาคม 2566 เวลา 10.00-21.00 น. สําหรับผู้ที่สนใจสามารถดูรายละเอียดเพิ่มเติมได้ที่ www.stylebangkokfair.com, IG/Facebook : STYLE Bangkok Fair
รัฐบาลไทย-ข่าวทำเนียบรัฐบาล-ออมสิน คว้า 2 รางวัลใหญ่ ทั้งในและต่างประเทศ ในฐานะผู้จัดจำหน่ายพันธบัตร เพื่ออนุรักษ์สิ่งแวดล้อมของ EXIM BANK
วันพฤหัสบดีที่ 23 มีนาคม 2566
23/03/2566
ออมสิน คว้า 2 รางวัลใหญ่ ทั้งในและต่างประเทศ ในฐานะผู้จัดจําหน่ายพันธบัตร เพื่ออนุรักษ์สิ่งแวดล้อมของ EXIM BANK
ธนาคารออมสินคว้ารางวัล “Best Green Bond – Financial Institution Thailand” จากเวทีระดับโลก The Asset Triple A Awards 2022 และรางวัล “State Owned Enterprise ESG Bond of the Year” จากงาน ThaiBMA Best Bond Awards 2022
ธนาคารออมสิน คว้ารางวัล “Best Green Bond – Financial Institution Thailand” จากเวทีระดับโลก The Asset Triple A Awards 2022 จัดโดย The Asset นิตยสารการเงินชั้นนําแห่งเอเชีย ที่มุ่งเน้นความเป็นเลิศทางด้านการดําเนินงานการเงิน การลงทุน และรางวัล “State Owned Enterprise ESG Bond of the Year” จากงาน ThaiBMA Best Bond Awards 2022 ที่มอบให้แก่ตราสารหนี้รัฐวิสาหกิจ ที่ออกภายใต้กรอบการระดมทุนเพื่อสิ่งแวดล้อม สังคม และความยั่งยืน (Green, Social, Sustainable Financing Framework) โดยธนาคารออมสิน และธนาคารกรุงศรีอยุธยา จํากัด (มหาชน) ได้เข้าไปมีส่วนร่วมในบทบาทของ “Green Structuring Advisor, Bookrunner and Lead Manager” ในฐานะผู้จัดการจัดจําหน่ายพันธบัตรเพื่ออนุรักษ์สิ่งแวดล้อม หรือ Green Bond ของธนาคารเพื่อการส่งออกและนําเข้าแห่งประเทศไทย (EXIM BANK)
นายวิทัย รัตนากร ผู้อํานวยการธนาคารออมสิน เปิดเผยว่า ตามที่ทั่วโลกตระหนักถึงความสําคัญของการดําเนินงานที่ยึดหลัก “ESG” ซึ่งครอบคลุมถึงการใส่ใจต่อสิ่งแวดล้อม (Environment) ควบคู่กับการพัฒนาสังคม (Social) รวมทั้งคํานึงถึงเรื่องธรรมาภิบาล (Governance) และความยั่งยืน (Sustainability) ธนาคารออมสินในฐานะสถาบันการเงินของรัฐ ที่มีบริการทางการเงินครบวงจร รวมถึงการให้บริการธุรกรรมทางการเงิน เป็นผู้จัดการจัดจําหน่ายหลักทรัพย์ หรือตราสารหนี้ต่างๆ ซึ่งมีวัตถุประสงค์เพื่อนําไปลงทุนและพัฒนาโครงการที่เกี่ยวข้องกับ ESGหลากหลายโครงการ โดยถือเป็นการดําเนินงานสําคัญที่สนับสนุนช่วยเหลือสังคมได้ในภาพรวม และเป็นกลไกในการขับเคลื่อนเศรษฐกิจของประเทศ ดังนั้น การเป็นผู้จัดการจัดจําหน่ายพันธบัตรเพื่ออนุรักษ์สิ่งแวดล้อมของ EXIM BANK ในครั้งนี้ สอดคล้องกับทิศทางการดําเนินงานของธนาคารออมสินที่มุ่งเน้นการเติบโตอย่างยั่งยืนของธุรกิจและสังคมในระยะยาว โดยที่ผ่านมาธนาคารได้เข้าไปมีส่วนร่วมและมีบทบาทสําคัญของการออก ESG Bond ทั้งของรัฐวิสาหกิจและภาคเอกชนอย่างต่อเนื่อง เช่น ธนาคารอาคารสงเคราะห์ ธนาคารเพื่อการเกษตรและสหกรณ์การเกษตร การเคหะแห่งชาติ บริษัท ทางด่วนและรถไฟฟ้ากรุงเทพ จํากัด (มหาชน) รวมถึงหุ้นกู้เพื่อสังคมของธนาคารออมสิน อีกด้วย
ธนาคารออมสิน เป็นสถาบันการเงินเฉพาะกิจแห่งแรกของประเทศไทย ที่ออกและเสนอขาย Green Bond ของ EXIM Bank ในครั้งนี้ ซึ่งมีการเสนอขายไปเมื่อวันที่ 9 กันยายน 2565 ให้กับผู้ลงทุนสถาบันและผู้ลงทุนรายใหญ่ มีมูลค่าวงเงินเสนอขายรวม 5,000 ล้านบาท แบ่งเป็น 2 รุ่น คือ รุ่นอายุ 3 ปี อัตราดอกเบี้ย 2.25% ต่อปี และรุ่นอายุ 4 ปี อัตราดอกเบี้ย Compounded THOR + 0.34% วัตถุประสงค์เพื่อนําไปสนับสนุนการให้สินเชื่อแก่โครงการพลังงานสะอาด โดยบริษัท ฟิทช์ เรทติ้งส์ (ประเทศไทย) จํากัด ได้จัดอันดับความน่าเชื่อถือที่ระดับ “AAA” แนวโน้ม “คงที่” ขณะที่ ธนาคารพัฒนาเอเชีย (Asian Development Bank) หรือเอดีบี เป็นที่ปรึกษาในการจัดทํากรอบการระดมทุนเพื่อความยั่งยืน (Sustainable Finance Framework)
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีไทยขยับขึ้นเป็นอันดับที่ 60 จาก 137 ประเทศทั่วโลก ในดัชนีประเทศที่มีความสุขที่สุดในโลก (World Happiness Report) ประจำปี 2566
วันพฤหัสบดีที่ 23 มีนาคม 2566
23/03/2566
โฆษกรัฐบาลเผย นายกฯ ยินดีไทยขยับขึ้นเป็นอันดับที่ 60 จาก 137 ประเทศทั่วโลก ในดัชนีประเทศที่มีความสุขที่สุดในโลก (World Happiness Report) ประจําปี 2566
โฆษกรัฐบาลเผย นายกฯ ยินดีไทยขยับขึ้นเป็นอันดับที่ 60 จาก 137 ประเทศทั่วโลก ในดัชนีประเทศที่มีความสุขที่สุดในโลก (World Happiness Report) ประจําปี 2566
วันนี้ (วันที่ 23 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้รับทราบ รายงานความสุขโลก ประจําปี 2566 โดยในปีนี้ประเทศไทยได้รับการจัดอันดับที่ 60 ประเทศที่มีความสุขที่สุดในโลก ซึ่งมีอันดับที่ดีขึ้นกว่าปีก่อน
โฆษกประจําสํานักนายกรัฐมนตรี กล่าวว่า ผลการจัดอันดับรายงานความสุขโลก (World Happiness Report) ประจําปี 2023 นี้ จัดทําโดย เครือข่ายวิชาการเพื่อการพัฒนาอย่างยั่งยืน (Sustainable Development Solutions Network) ขององค์การสหประชาชาติ (UN) ซึ่งได้เผยแพร่ ในวันที่ 20 มีนาคม ของทุกปี ซึ่งถือเป็นวันความสุขสากล (International Day of Happiness) โดยรายงานนี้มีการรวบรวมข้อมูล จากแหล่งที่น่าเชื่อถือ เช่น Gallup World Poll บริษัทสํารวจข้อมูลระดับโลก ที่ทําการสํารวจและประเมินชีวิตโดยเฉลี่ยของประชาชนทั่วโลก ในช่วง 2563-2565 และการสัมภาษณ์ผู้คนมากกว่า 1 แสนคนใน 137 ประเทศ โดยการจัดอันดับนี้ใช้ปัจจัยสําคัญ 6 ประการในการสํารวจและให้คะแนน ได้แก่ การสนับสนุนทางสังคม รายได้ สุขภาพ เสรีภาพ ความเอื้ออาทร และมุมมองต่อการทุจริต ควบคู่กับข้อมูลทางเศรษฐกิจและสังคม ซึ่งในปีนี้ ประเทศไทย ได้รับการจัดอันดับให้อยู่ในอันดับที่ 60 ของประเทศที่มีความสุขที่สุดในโลก ขยับขึ้นมา 1 อันดับ จากการจัดอันดับในปีที่แล้ว และประเทศฟินแลนด์ยังคงครองอันดับ 1 ต่อเนื่องเป็นปีที่ 6
“นายกรัฐมนตรี ยินดีกับผลการรายงานความสุขโลก ประจําปี 2566 ที่ประเทศไทยได้รับการจัดอันดับที่ดีขึ้น ยินดีที่การบริหารดูแลของรัฐบาล การดําเนินนโยบาย ช่วยเหลือประชาชน มีส่วนทําให้อันดับของประเทศจากรายงานความสุขโลกดีขึ้น แม้ช่วงเวลาที่ผ่านมาทุกประเทศในโลก จะประสบกับความท้าทาย แต่ส่วนหนึ่งคือความรัก สามัคคี ปฏิบัติตามกฎหมาย เห็นแก่ประโยชน์ส่วนรวมของคนในชาติที่มีส่วนทําให้ประเทศชาติก้าวข้ามผ่านทุกปัญหาไปได้” นายอนุชาฯ กล่าว
รัฐบาลไทย-ข่าวทำเนียบรัฐบาล-อธิบดีกพร. ลุยเมืองปากน้ำ ตรวจเยี่ยมความพร้อมสนามแข่งขันฝีมือแรงงานแห่งชาติ ครั้งที่ 29
วันพุธที่ 22 มีนาคม 2566
อธิบดีกพร. ลุยเมืองปากน้ํา ตรวจเยี่ยมความพร้อมสนามแข่งขันฝีมือแรงงานแห่งชาติ ครั้งที่ 29
วันที่ 22 มีนาคม 2566  นางสาวบุปผา  เรืองสุด  อธิบดีกรมพัฒนาฝีมือแรงงาน ตรวจเยี่ยมความพร้อมของสถานที่สําหรับการจัดงานแข่งขันฝีมือแรงงานแห่งชาติ ครั้งที่ 29 กําหนดจัดแข่งขัน 26-28 เมษายน 2566 ณ สถาบันพัฒนาฝีมือแรงงาน 1 สมุทรปราการ อําเภอบางเสาธง จังหวัดส
รัฐบาลไทย-ข่าวทำเนียบรัฐบาล-ดีอีเอสมอบรางวัลในงานอุตุนิยมวิทยาฯ
วันพฤหัสบดีที่ 23 มีนาคม 2566
ดีอีเอสมอบรางวัลในงานอุตุนิยมวิทยาฯ
ดีอีเอสมอบรางวัลในงานอุตุนิยมวิทยาฯ
วันนี้ (23 มี.ค. 2566) – พันตํารวจโท อนุรักษ์ จิรจิตร ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีเปิดและมอบรางวัลแก่ผู้ชนะเลิศการประกวดภาพถ่ายและสื่อวีดิทัศน์ หัวข้อ “อนาคตของสภาพอากาศ ภูมิอากาศ และน้ํา ที่ส่งผ่านจากรุ่นสู่รุ่น” ในงานวันอุตุนิยมวิทยา ปี 2566 พร้อมด้วยนางสาวกรรวี สิทธิชีวภาค ผู้ตรวจราชการกระทรวงฯ ร่วมเป็นเกียรติในพิธี โดยมีดร.ชมภารี ชมภูรัตน์ อธิบดีกรมอุตุนิยมวิทยา ให้การต้อนรับ ณ อาคารหอประชุมกรมอุตุนิยมวิทยา กรุงเทพฯ
_____________________
รัฐบาลไทย-ข่าวทำเนียบรัฐบาล-​Airport bottlenecks to be urgently addressed
วันพุธที่ 22 มีนาคม 2566
​Airport bottlenecks to be urgently addressed
​Airport bottlenecks to be urgently addressed
March 22, 2023, Deputy Government Spokesperson Traisulee Taisaranakul disclosed about the overview of Thailand’s tourism situation which saw continuous increase in the number of incoming tourists and domestic travel of the Thais.
According to the report of Ministry of Tourism and Sports, the country was visited by 5,578,721 foreign tourists during January 1 and March 18, 2023, which generated the revenue of over 215,052 million Baht.
However, with the notable increase of tourists entering Thailand, airport bottleneck has become a problem, with long lines of passengers at the airline counters and the immigration checkpoints. Airfares are also reported to hike up considerably. According to the Deputy Government Spokesperson, concerned agencies are now working together to immediately address these problems.
รัฐบาลไทย-ข่าวทำเนียบรัฐบาล-การยาสูบฯ ให้เช่าที่ดินทำเลดีย่านเจริญกรุงติดเอเชียทีค และแปลงใหญ่ จ.หนองคาย ติดชายแดนไทยลาว
วันพฤหัสบดีที่ 23 มีนาคม 2566
23/03/2566
การยาสูบฯ ให้เช่าที่ดินทําเลดีย่านเจริญกรุงติดเอเชียทีค และแปลงใหญ่ จ.หนองคาย ติดชายแดนไทยลาว
การยาสูบแห่งประเทศไทย (ยสท.) เปิดประมูลให้เช่าที่ดินทําเลดีระยะยาว 30 ปี จํานวน 3 แปลง
การยาสูบแห่งประเทศไทย (ยสท.) เปิดประมูลให้เช่าที่ดินทําเลดีระยะยาว 30 ปี จํานวน 3 แปลง ได้แก่ “แปลงโกดังแองโกล” โฉนดเลขที่ 6009 และ 23614 เนื้อที่ 5-1-58.2 ไร่ ตั้งอยู่ในซอยเจริญกรุง 80 กรุงเทพมหานคร ภายในพื้นที่มีอาคารคลังสินค้า 2 หลัง พื้นที่อาคาร 6,140 ตารางเมตร ที่ตั้งโครงการใกล้กับเอเชียทีค เดอะริเวอร์ฟรอนต์ และย่านธุรกิจถนนสาทร สีลม ส่วนอีก 2 แปลง อยู่ในภาคตะวันออกเฉียงเหนือ ได้แก่ “แปลงบ้านพัก (สหผล) ขอนแก่น” โฉนดเลขที่ 332 เนื้อที่ 6-3-18.8 ไร่ ริมถนนแจ้งสนิท อําเภอบ้านไผ่ ขอนแก่น อยู่ในย่านชุมชนตลาดบ้านไผ่ และ “แปลงลานหินคลุก หนองคาย” โฉนดเลขที่ 102741 เนื้อที่ 9-2-40.7 ไร่ ตั้งอยู่ติดถนนมิตรภาพ (ทล.2) ห่างจากด่านพรมแดนไทย-ลาว เพียง 300 เมตร (ฝั่งขาเข้า) ทําเลย่านขนส่ง การท่องเที่ยว การค้าชายแดน
ผลการประเมินความเป็นไปได้โครงการพัฒนาที่ดินทั้ง 3 แปลง โดย บริษัท โมเดอร์น พร็อพเพอร์ตี้ คอลซัลแตนท์ จํากัด ที่ปรึกษาโครงการฯ มีดังนี้
(1) “แปลงโกดังแองโกล” เหมาะสําหรับพัฒนาเป็นโรงแรมระดับ 3 ดาว หรือโครงการเซอร์วิส อพาร์ทเม้นท์ เนื่องจากมีกลุ่มเป้าหมายเป็นนักท่องเที่ยวและชาวต่างชาติที่ทํางานในย่านถนนสาทร สีลม (CBD: Central Business District)
(2) “แปลงบ้านพัก (สหผล) ขอนแก่น” ศักยภาพโครงการที่จะพัฒนาได้ เช่น โรงแรมขนาดเล็ก (Budget Hotel) โดยมีกลุ่มลูกค้าเป้าหมายเป็นนักธุรกิจ ข้าราชการ ญาติผู้ป่วยที่เดินทางมาโรงพยาบาลบ้านไผ่ และอพาร์ทเม้นท์รองรับคนทํางานในละแวกใกล้เคียง
(3) “แปลงลานหินคลุก หนองคาย” เหมาะสําหรับพัฒนาเป็นสถานีบริการน้ํามัน โรงแรม อาคารร้านค้า ศูนย์ขนส่งสินค้าชายแดน เป็นต้น เนื่องจากเป็นที่ดินแปลงแรกโซนขาเข้าจากด่านพรมแดน ไทย-ลาว สามารถนํามาพัฒนาในเชิงพาณิชย์ได้
นักลงทุนที่สนใจร่วมพัฒนาโครงการอสังหาริมทรัพย์ทั้ง 3 แปลง สามารถเข้าร่วมประชุมทดสอบความสนใจของนักลงทุน (Market Sounding) ในรูปแบบออนไลน์ผ่านโปรแกรม ZOOM โดย ยสท. ร่วมกับ บริษัท โมเดอร์น พร็อพเพอร์ตี้ คอลซัลแตนท์ จํากัด ที่ปรึกษาโครงการฯ กําหนดจัดงานในวันที่ 20 เมษายน 2566 เวลา 08.30 – 12.00 น. หากนักลงทุนสนใจเข้าร่วมการประชุมออนไลน์ ติดต่อได้ที่ คุณนันทพร พึ่งประเสริฐ โทร. 0-2294-9368-9 หรือ 08-1094-6475 Email: nantaporn@m-property.co.th line: @m-property หรือติดต่อที่สํานักพัฒนาธุรกิจ ยสท. โทร: 0-2229-1000 ต่อ 1866, 2328 ติดตามข่าวสารการให้เช่าที่ดินของ ยสท. ได้ที่ www.thaitobacco.or.th
รัฐบาลไทย-ข่าวทำเนียบรัฐบาล-กรมบัญชีกลางพัฒนาระบบ e-GP เชื่อมโยงข้อมูลผ่าน Blockchain เพิ่มประสิทธิภาพและป้องกันความเสี่ยงในการรั่วไหลของข้อมูล เริ่ม 3 เม.ย. 66
วันพฤหัสบดีที่ 23 มีนาคม 2566
23/03/2566
กรมบัญชีกลางพัฒนาระบบ e-GP เชื่อมโยงข้อมูลผ่าน Blockchain เพิ่มประสิทธิภาพและป้องกันความเสี่ยงในการรั่วไหลของข้อมูล เริ่ม 3 เม.ย. 66
กรมบัญชีกลางได้พัฒนาระบบ e-GP โดยนําเทคโนโลยีบล็อกเชน (Blockchain) มาเพิ่มประสิทธิภาพการใช้งานในระบบ e-GP ซึ่ง Blockchain จะช่วยจัดเก็บข้อมูลราคาวิธีประกวดราคาอิเล็กทรอนิกส์ (e-bidding) ทําให้ไม่มีผู้ใดสามารถเข้าถึงข้อมูลราคาได้
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้ให้ความสําคัญและผลักดันการนําเทคโนโลยีดิจิทัลมาช่วยเพิ่มประสิทธิภาพให้กับกระบวนการทํางานของกรมบัญชีกลางมาอย่างต่อเนื่อง โดยเฉพาะด้านการจัดซื้อจัดจ้างภาครัฐ ซึ่งเกี่ยวข้องกับหลายภาคส่วน ประกอบกับปริมาณผู้เข้าใช้งานระบบในปัจจุบันมีจํานวนเพิ่มมากขึ้นอย่างต่อเนื่อง กรมบัญชีกลางจึงได้พัฒนาระบบ e-GP โดยนําเทคโนโลยีบล็อกเชน (Blockchain) มาเพิ่มประสิทธิภาพการใช้งานในระบบ e-GP ซึ่ง Blockchain จะช่วยจัดเก็บข้อมูลราคาวิธีประกวดราคาอิเล็กทรอนิกส์ (e-bidding) ทําให้ไม่มีผู้ใดสามารถเข้าถึงข้อมูลราคาได้ หากยังไม่ถึงเวลาที่กําหนด อีกทั้งลดระยะเวลาการเสนอราคา จากเดิม 8 ชั่วโมง เหลือ 3 ชั่วโมง และยกเลิกขั้นตอนการซื้อเอกสารประกวดราคาฯ ก่อนการเสนอราคา ซึ่งการพัฒนาระบบดังกล่าว จะเริ่มใช้กับการจัดซื้อจัดจ้างภาครัฐตั้งแต่ 3 เมษายน 2566 เป็นต้นไป ยกเว้นการจัดซื้อจัดจ้างด้วยวิธี e-bidding กรณีหน่วยงานของรัฐได้นําร่างประกาศและร่างเอกสารเชิญชวนเผยแพร่เพื่อรับฟังความคิดเห็นจากผู้ประกอบการ หรือได้เผยแพร่ประกาศและเอกสารเชิญชวนในระบบ e-GP ไปก่อนแล้ว และการจัดซื้อจัดจ้างด้วยวิธีอื่นนอกเหนือจากวิธี e-bidding หากหน่วยงานของรัฐสร้างโครงการในระบบ e-GP เรียบร้อยแล้ว รวมทั้งกรณีโครงการจัดซื้อจัดจ้างมีการจัดทําราคากลางบนระบบคํานวณราคากลางอิเล็กทรอนิกส์เรียบร้อยแล้ว
“กรมบัญชีกลางได้กําหนดแนวทางปฏิบัติงานในการดําเนินการจัดซื้อจัดจ้างด้วยวิธี e-bidding ผ่านระบบ e-GP โดยจัดทําคู่มือประกอบการปฏิบัติงานงานในระบบ e-GP สําหรับหน่วยงานของรัฐและผู้ค้ากับภาครัฐ ซึ่งสามารถดาวน์โหลดได้ที่เว็บไซต์ www.gprocurement.go.th หัวข้อ “คู่มือ” นอกจากนี้กรมบัญชีกลางได้จัดบรรยายพิเศษโครงการเพิ่มประสิทธิภาพระบบการจัดซื้อจัดจ้างภาครัฐด้วยอิเล็กทรอนิกส์ สําหรับหน่วยงานภาครัฐ ในวันที่ 23 มีนาคม 2566 เวลา 09.00 - 16.00 น. และสําหรับผู้ค้ากับภาครัฐ ในวันที่ 24 มีนาคม 2566 เวลา 09.00 - 12.00 น. โดยผู้ที่สนใจสามารถเข้ารับฟังได้ทาง Facebook จัดซื้อจัดจ้างภาครัฐ หรือ Youtube จัดซื้อจัดจ้างภาครัฐ ทั้งนี้ สามารถติดตามข้อมูลข่าวสารและสอบถามเพิ่มเติมได้ที่ Call Center กรมบัญชีกลาง หมายเลข 02 270 6400 กด 3 หรือ Live Chat ที่หน้าเว็บไซต์ www.gprocurement.go.th” อธิบดีกรมบัญชีกลาง กล่าวทิ้งท้าย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เดินหน้ามาตรการของรัฐบาล ปูทางประเทศไทยเข้าสู่สังคมคาร์บอนต่ำ ส่งผลยอดจดทะเบียนรถยนต์ไฟฟ้าในไทย
วันพฤหัสบดีที่ 23 มีนาคม 2566
23/03/2566
โฆษกรัฐบาลเผย นายกฯ เดินหน้ามาตรการของรัฐบาล ปูทางประเทศไทยเข้าสู่สังคมคาร์บอนต่ํา ส่งผลยอดจดทะเบียนรถยนต์ไฟฟ้าในไทย
เติบโตต่อเนื่องกว่า 3 แสนคัน
วันนี้ (23 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทราบรายงานสถิติจดทะเบียนรถยนต์ไฟฟ้าในประเทศไทย และยินดีเป็นอย่างยิ่งที่ไทยมียอดจดทะเบียนรถยนต์ไฟฟ้าสะสม เดือนมกราคม 2566 มากถึง 317,502 คัน เพิ่มขึ้นจากช่วงเดียวกันของปี 2565 ถึงร้อยละ 39.47 และมีแนวโน้มเพิ่มขึ้นอย่างต่อเนื่อง ถือเป็นพัฒนาการที่สําคัญของไทยในการเข้าสู่การเป็นสังคมคาร์บอนต่ําในอนาคต ซึ่งถือเป็นผลสําเร็จจากการดําเนินมาตรการเชิงรุกของรัฐบาลเพื่อสนับสนุนให้เกิดการผลิตและใช้ยานยนต์ไฟฟ้าภายในประเทศมากขึ้น
โฆษกประจําสํานักนายกรัฐมนตรี กล่าวเพิ่มเติมว่า กระแสการใช้รถยนต์ไฟฟ้าในไทย ปี 2566 มีแนวโน้มเพิ่มขึ้นต่อเนื่อง โดยยอดจดทะเบียนรถยนต์ไฟฟ้าสะสม 3 ประเภท ในกลุ่มรถยนต์นั่ง เดือนมกราคม 2566 สูงถึง 317,502 คัน และล่าสุดในเดือนกุมภาพันธ์ 2566 มียอดจดทะเบียนสะสมเพิ่มขึ้นต่อเนื่องถึง 331,885 คัน โดยประเภทรถยนต์ไฟฟ้าที่มียอดจดทะเบียนสะสมมากที่สุด คือ รถยนต์ไฟฟ้าไฮบริด (Hybrid Electric Vehicle: HEV) มียอดจดทะเบียนสะสมเดือนมกราคม 2566 จํานวน 257,726 คัน และสะสมเป็น 265,475 คัน ในเดือนกุมภาพันธ์ 2566 รองลงมาได้แก่ รถยนต์ไฟฟ้าไฮบริดปลั๊กอิน (Plug-in Hybrid Electric Vehicle: PHEV) มียอดจดทะเบียนสะสมเดือนมกราคม 2566 จํานวน 43,297 คัน และสะสมเป็น 44,535 คัน ในเดือนกุมภาพันธ์ 2566 และรถยนต์ไฟฟ้าแบตเตอรี่ (Battery Electric Vehicle: BEV) ซึ่งใช้พลังงานไฟฟ้าทั้งหมด มียอดจดทะเบียนสะสมเดือนมกราคม 2566 จํานวน 16,479 คัน ถือเป็นประเภทรถยนต์ไฟฟ้าที่มีการเติบโตอย่างก้าวกระโดดจากช่วงเดียวกันของปี 2565 ที่มีเพียง 4,260 คัน เพิ่มขึ้นถึงร้อยละ 286.83 และล่าสุดมียอดสะสมในเดือนกุมภาพันธ์ 2566 เพิ่มเป็น 21,875 คัน
“นายกรัฐมนตรีเชื่อมั่นในการขับเคลื่อนการพัฒนาเศรษฐกิจควบคู่ไปกับการพัฒนาประเทศอย่างยั่งยืน โดยคํานึงถึงสิ่งแวดล้อม ซึ่งรถยนต์ไฟฟ้าถือเป็นนวัตกรรมทางเลือกที่เป็นมิตรต่อสิ่งแวดล้อม ไม่ก่อให้เกิดมลพิษ ประหยัดค่าใช้จ่ายด้านพลังงาน รวมถึงยังสอดคล้องกับกระแสความนิยมในระดับโลก ปัจจุบันทั่วโลกสนับสนุนกระแสความนิยมรถยนต์ไฟฟ้า และไทยก็มีนโยบายสนับสนุนให้มีการใช้และผลิตรถยนต์ไฟฟ้าในประเทศมากขึ้น นายกรัฐมนตรีหวังว่าปัจจัยสนับสนุนเหล่านี้จะทําให้ไทยก้าวสู่สังคมคาร์บอนต่ํา และเป็นศูนย์กลางรถยนต์ไฟฟ้าในภูมิภาค” นายอนุชาฯ กล่าว
รัฐบาลไทย-ข่าวทำเนียบรัฐบาล-กำลังพล สป. หัวใจจิตอาสาสร้างรอยยิ้มให้น้องๆ ซ่อมห้องน้ำ-เก็บขยะ-ตัดแต่งกิ่งไม้ ปรับภูมิทัศน์ ร.ร. โสตศึกษาทุ่งมหาเมฆ
วันพฤหัสบดีที่ 23 มีนาคม 2566
กําลังพล สป. หัวใจจิตอาสาสร้างรอยยิ้มให้น้องๆ ซ่อมห้องน้ํา-เก็บขยะ-ตัดแต่งกิ่งไม้ ปรับภูมิทัศน์ ร.ร. โสตศึกษาทุ่งมหาเมฆ
(22 มี.ค. 66) สํานักงานปลัดกระทรวงกลาโหมจัดกิจกรรมโครงการจิตอาสาพัฒนา "เราทําความ ดี ด้วยหัวใจ" การบําเพ็ญสาธารณประโยชน์และสาธารณกุศล
เนื่องในวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี 2 เม.ย. 66 และวันคล้ายวันสถาปนากระทรวงกลาโหม ครบ 136 ปี โดยมี พลเอก สนิธชนก สังขจันทร์ ปลัดกระทรวงกลาโหม เป็นประธานฯ ณ โรงเรียนโสตศึกษาทุ่งมหาเมฆ เขตสาทร กรุงเทพฯ
ภายในกิจกรรมมีการปรับปรุงภูมิทัศน์ ทําความสะอาด เก็บขยะ ตัดแต่งกิ่งไม้ ทาสีทางเท้า การปรับปรุงสาธารณูปโภคโดยการซ่อมแซมห้องน้ําชาย หญิง ห้องอเนกประสงค์ รวมทั้งการส่งมอบเครื่องอุปโภคบริโภคและของใช้ที่จําเป็นให้แก่น้องๆ ได้แก่ ข้าวสาร เครื่องปรุงอาหาร นมกล่อง และผลิตภัณฑ์ทําความสะอาด เป็นต้น และการเลี้ยงอาหารกลางวันให้กับผู้บกพร่องทางการได้ยิน ทางสติปัญญา และออทิสติก สําหรับการทํากิจกรรมจิตอาสาในครั้งนี้ ถือเป็นการพัฒนาและยกระดับจิตใจของกําลังพลให้มีความเป็นจิตสาธารณะในสังคมไทยเพิ่มมากขึ้น ตลอดจนสร้างความสามัคคีให้เกิดขึ้นในหมู่คณะในการช่วยเหลือสังคมต่อไป
รัฐบาลไทย-ข่าวทำเนียบรัฐบาล-รมว.สุชาติ สั่งกรมการจัดหางานกวาดล้าง “ไกด์เถื่อน” แย่งงานคนไทยใจกลางกรุงเทพฯ
วันพฤหัสบดีที่ 23 มีนาคม 2566
23/03/2566
รมว.สุชาติ สั่งกรมการจัดหางานกวาดล้าง “ไกด์เถื่อน” แย่งงานคนไทยใจกลางกรุงเทพฯ
รัฐมนตรีว่าการกระทรวงแรงงาน สั่งการกรมการจัดหางาน ลงพื้นที่แยกราชประสงค์ เขตปทุมวัน กวาดล้างไกด์เถื่อนชาวต่างชาติแย่งอาชีพคนไทย
เตือน!! “ไกด์” สงวนสิทธิ์เฉพาะคนไทย หากฝ่าฝืนมีความผิดตามกฎหมาย
วันที่ 23 มีนาคม2566นายไพโรจน์ โชติกเสถียร อธิบดีกรมการจัดหางานเปิดเผยว่า สืบเนื่องจากที่สมาคมมัคคุเทศก์อาชีพแห่งประเทศไทยได้รับความเดือดร้อน กรณีพบชาวต่างชาติซึ่งไม่มีบัตรมัคคุเทศก์เข้ามาแย่งงานไกด์คนไทย ส่งผลให้มัคคุเทศก์ไทยที่ทํางานถูกต้องตามกฎหมาย ได้งานไม่สอดคล้องกับจํานวนนักท่องเที่ยวที่เดินทางเข้ามาท่องเที่ยวในประเทศไทย นั้น นายสุชาติ ชมกลิ่น รัฐมนตรีว่าการกระทรวงแรงงาน ทราบเรื่องแล้วไม่ได้นิ่งนอนใจ สั่งการกรมการจัดหางานตรวจสอบและดําเนินคดีคนต่างชาติที่แย่งอาชีพคนไทยอย่างเข้มงวด ในวันนี้ตนจึงลงพื้นที่เพื่อตรวจสอบ โดยมีนายสันติ นันตสุวรรณ รองอธิบดีกรมการจัดหางานพ.ต.อ. นิมิตร นูโพนทอง ผู้กํากับการ สถานีตํารวจนครบาล ลุมพินี เจ้าหน้าที่ชุดเฉพาะกิจตรวจสอบ ปราบปราม จับกุม และดําเนินคดีคนต่างด้าวทํางานผิดกฎหมายฯ และเจ้าหน้าที่จากสํานักงานจัดหางานกรุงเทพมหานครพื้นที่ 1 ร่วมลงพื้นที่แยกราชประสงค์ เขตปทุมวัน กรุงเทพมหานคร ตามเบาะแสที่มีผู้แจ้งเข้ามาว่าพบไกด์เถื่อน และชาวต่างชาติแย่งอาชีพคนไทย จากการตรวจสอบพบชาวจีน จํานวน 1 คน และเวียดนาม จํานวน 1 คน กําลังทําหน้าที่มัคคุเทศก์ยืนบรรยายให้ความรู้แก่นักท่องเที่ยว เมื่อสอบถามทั้งหมดให้การว่าตนมากับทัวร์กลุ่มดังกล่าวจริงและทําหน้าที่บรรยายสถานที่ท่องเที่ยวจุดดังกล่าวให้แก่นักท่องเที่ยวจริง จึงได้ควบคุมตัวส่งพนักงานสอบสวน สน.ลุมพินี ดําเนินคดีข้อหาเป็นคนต่างชาติทํางานโดยไม่มีใบอนุญาตทํางาน หรือทํางานนอกเหนือจากที่มีสิทธิจะทําได้
“อาชีพมัคคุเทศก์หรืองานจัดนําเที่ยว เป็นงานที่กฎหมายกําหนดให้ผู้ประกอบวิชาชีพต้องมีสัญชาติไทยเท่านั้น และเป็นงานที่ห้ามคนต่างชาติทําโดยเด็ดขาด เพราะเป็นอาชีพสงวนของไทย คนต่างชาติจึงไม่สามารถขอใบอนุญาตทํางานต่อนายทะเบียนเพื่อทํางานดังกล่าวได้ ดังนั้นจึงมีความผิดตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม ซึ่งระบุว่าคนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ และนายจ้าง/สถานประกอบการที่รับคนต่างด้าวที่ไม่มีใบอนุญาตทํางานเข้าทํางาน หรือให้คนต่างด้าวทํางานนอกเหนือจากที่มีสิทธิ มีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทํางานเป็นเวลา 3 ปี”อธิบดีกรมการจัดหางานกล่าว
ทั้งนี้ ผู้ที่พบเห็นการจ้างคนต่างชาติทํางานโดยผิดกฎหมาย สามารถแจ้งเบาะแสหรือร้องทุกข์ได้ที่ กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงานชั้น 4 โทร. 02 354 1729 หรือ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน
รัฐบาลไทย-ข่าวทำเนียบรัฐบาล-​วธ.มอบประกาศนียบัตรผู้ผ่านการอบรมหลักสูตร "พัฒนาภาวะความเป็นผู้นำศาสนายุคใหม่"-หลักสูตร "พัฒนาภาวะความเป็นผู้นำมุสลิมะห์ยุคใหม่" สร้างจิตสำนึก มีคุณธรรม จริยธรรม สร้างผู้นำยุคใหม่
วันพฤหัสบดีที่ 23 มีนาคม 2566
​วธ.มอบประกาศนียบัตรผู้ผ่านการอบรมหลักสูตร "พัฒนาภาวะความเป็นผู้นําศาสนายุคใหม่"-หลักสูตร "พัฒนาภาวะความเป็นผู้นํามุสลิมะห์ยุคใหม่" สร้างจิตสํานึก มีคุณธรรม จริยธรรม สร้างผู้นํายุคใหม่
​วธ.มอบประกาศนียบัตรผู้ผ่านการอบรมหลักสูตร "พัฒนาภาวะความเป็นผู้นําศาสนายุคใหม่" -หลักสูตร "พัฒนาภาวะความเป็นผู้นํามุสลิมะห์ยุคใหม่" สร้างจิตสํานึก มีคุณธรรม จริยธรรม สร้างผู้นํายุคใหม่ นําความรู้ พัฒนาองค์กร ขับเคลื่อนสังคมอย่างมีประสิทธิภาพ
วธ.มอบประกาศนียบัตรผู้ผ่านการอบรมหลักสูตร "พัฒนาภาวะความเป็นผู้นําศาสนายุคใหม่" -หลักสูตร "พัฒนาภาวะความเป็นผู้นํามุสลิมะห์ยุคใหม่" สร้างจิตสํานึก มีคุณธรรม จริยธรรม สร้างผู้นํายุคใหม่ นําความรู้ พัฒนาองค์กร ขับเคลื่อนสังคมอย่างมีประสิทธิภาพ
วันที่ 20 มีนาคม 2566 พลเอกประยุทธ์ จันทร์โอชา นายกรัฐมนตรี มอบหมายให้นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีมอบประกาศนียบัตรและให้โอวาทแก่ผู้ผ่านการอบรมหลักสูตร "พัฒนาภาวะความเป็นผู้นําศาสนายุคใหม่" รุ่นที่ 6 ประจําปี 2566 และผู้ผ่านการอบรมหลักสูตร "พัฒนาภาวะความเป็นผู้นํามุสลิมะห์ยุคใหม่" รุ่นที่ 3 ประจําปี 2566 โดยมีนายประสาน ศรีเจริญ รองประธานคณะผู้ทรงคุณวุฒิจุฬาราชมนตรี ผู้แทนจุฬาราชมนตรี นายคัมภีร์ ดิษฐากรณ์ ผู้อํานวยการสถาบันพัฒนาผู้นําศาสนาอิสลาม สํานักจุฬาราชมนตรี นายสํารวย นักการเรียน รองอธิบดีกรมการศาสนา ผู้บริหาร และผู้เข้าร่วมการอบรม เข้าร่วม ณ ศูนย์ประชุมกระทรวงวัฒนธรรม ชั้น 8 อาคารวัฒนธรรมวิศิษฏ์ กระทรวงวัฒนธรรม (วธ.) ทั้งนี้ ผู้ผ่านการศึกษาอบรมได้มีส่วนช่วยเหลือชุมชน จังหวัด และภาคต่าง ๆ ของประเทศได้เป็นอย่างดี โครงการศึกษาอบรมทั้งสองหลักสูตร มีผู้ผ่านการศึกษาอบรมที่มาจากจังหวัดต่าง ๆ ทั่วประเทศ รวมทั้งสิ้น 48 คน
รัฐมนตรีว่าการกระทรวงวัฒนธรรม กล่าวว่า ขอแสดงความยินดีแก่ผู้สําเร็จการอบรม และเห็นถึงความสําคัญในการพัฒนาศักยภาพของบุคลากร องค์กร เพิ่มพูนความรู้ ประสบการณ์ ทักษะ การเปลี่ยนแปลงทัศนคติ แนวคิด ข้อตกลง ข้อยุติ ข้อเสนอแนะ ซึ่งเป็นประโยชน์แก่ผู้รับการอบรม พัฒนาบุคลากรทางการสร้างจิตสํานึก มีคุณธรรม จริยธรรม เป็นผู้นําที่จะสานต่อการสร้างผู้นํายุคใหม่ นําความรู้ พัฒนาองค์กร ขับเคลื่อนสังคมอย่างมีประสิทธิภาพ เป็นไปตามนโยบายของรัฐบาลมีความมุ่งมั่นตั้งใจในการบริหารประเทศให้เกิดการปฏิรูปในทุก ๆ ด้านจึงได้บูรณาการการทํางานให้สอดรับกันมากขึ้น พัฒนาเศรษฐกิจ สังคม การเมืองและการปกครอง ซึ่งเป็นปัจจัยโครงสร้างของประเทศที่ต้องมีคุณธรรมและจริยธรรม เพื่อพัฒนาความมั่นคงและยั่งยืน
ทั้งนี้ สถาบันพัฒนาผู้นําศาสนาอิสลาม สํานักจุฬาราชมนตรี ได้เน้นในการบริหารตน บริหารคน รวมถึงการบริหารงานอย่างมีประสิทธิภาพ โดยตั้งอยู่บนฐานของศาสนา ปรับใช้ในทุกมิติของการร่วมกันอย่างมีความสุข ความเข้าใจ ร่วมกันพัฒนาตั้งแต่ระดับคณะกรรมการอิสลามประจําจังหวัด และระดับคณะกรรมการอิสลามประจํามัสยิด ซึ่งผลที่เป็นรูปธรรมคือผู้ผ่านการศึกษาอบรมหลายท่านได้รับการคัดเลือกให้ดํารงตําแหน่งในคณะกรรมการกลางอิสลามแห่งประเทศไทย ได้รับการคัดเลือกเข้าดํารงตําแหน่งกรรมการอิสลามประจําจังหวัด กรรมการอิสลามประจํามัสยิด โดยผู้ผ่านการศึกษาอบรมทั้งผู้นําชาย และผู้นําสตรี ได้มีส่วนช่วยเหลือชุมชน จังหวัด และภาคต่าง ๆ ของประเทศ
รัฐบาลไทย-ข่าวทำเนียบรัฐบาล-สถาบันการบินพลเรือน รับสมัครนักศึกษาใหม่ หลักสูตรปริญญาตรีแผนการเรียนเทียบโอน ปีการศึกษา 2566
วันพฤหัสบดีที่ 23 มีนาคม 2566
สถาบันการบินพลเรือน รับสมัครนักศึกษาใหม่ หลักสูตรปริญญาตรีแผนการเรียนเทียบโอน ปีการศึกษา 2566
...
สถาบันการบินพลเรือน กระทรวงคมนาคม รับสมัครนักศึกษาใหม่ หลักสูตรปริญญาตรี (แผนการเรียนเทียบโอน) ปีการศึกษา 2566
อยากเรียนด้านการบิน ต้องที่ CATC มีครบ ก้าวสู่เส้นทางสายอาชีพด้านการบิน ด้วยหลักสูตรการเรียนการสอนที่เพียบพร้อมทั้งภาคทฤษฎีและปฏิบัติด้วย 2 หลักสูตร ดังนี้
หลักสูตรวิทยาศาสตรบัณฑิต สาขาวิชาวิทยาการการบิน (แผนการศึกษาแบบเทียบโอน) (2 ปี) ประกอบไปด้วย 2 วิชาเอก ได้แก่
- วิชาโทการท่าอากาศยาน
- วิชาโทการขนส่งสินค้าทางอากาศ
หลักสูตรวิศวกรรมศาสตรบัณฑิต สาขาวิชาวิศวกรรมอิเล็กทรอนิกส์การบิน
- แผนการศึกษาแบบเอก (วิศวกรรมอิเล็กทรอนิกส์การบิน : AVT) (เทียบโอน) (3ปี)
สําหรับนักศึกษาที่สําเร็จการศึกษาระดับปริญญาตรี ปวส. อนุปริญญา ตลอดจนเทียบเท่าทุกสาขา หรือจบจาก สถาบันการบินพลเรือน ในหลักสูตรที่เกี่ยวข้องสมัครรอบรับตรง ได้ตั้งแต่บัดนี้ จนถึงวันที่ 28 เมษายน 2565 ที่ http://reg.catc.or.th/registrar/apphome.asp รายละเอียดเพิ่มเติมได้ที่เว็บไซต์ www.catc.or.th และ Facebook: catcthailand หรือหมายเลขโทรศัพท์ 0 2272 5741 - 4 ต่อ 3622, 2210, 2223
รัฐบาลไทย-ข่าวทำเนียบรัฐบาล- พลเอก ประยุทธ์ จันทร์โอชา  นายกรัฐมนตรี กล่าวเนื่องในโอกาสต้อนรับเดือนรอมฎอน ประจำปี พ.ศ. 2566 (ฮ.ศ. 1444)
วันพุธที่ 22 มีนาคม 2566
22/03/2566
พลเอก ประยุทธ์ จันทร์โอชา  นายกรัฐมนตรี กล่าวเนื่องในโอกาสต้อนรับเดือนรอมฎอน ประจําปี พ.ศ. 2566 (ฮ.ศ. 1444)
พลเอก ประยุทธ์ จันทร์โอชา  นายกรัฐมนตรี กล่าวเนื่องในโอกาสต้อนรับเดือนรอมฎอน ประจําปี พ.ศ. 2566 (ฮ.ศ. 1444) วันที่ 22 มีนาคม 2566
พี่น้องชาวไทยมุสลิมที่รักทุกท่าน
ในโอกาสต้อนรับเดือนรอมฎอน ประจําปีฮิจเราะห์ศักราช 1444 อันเป็นเดือนศักดิ์สิทธิ์และเป็นห้วงเวลาสําคัญทางศาสนาอิสลาม ผมขอส่งความรัก ความระลึกถึง และความปรารถนาดี มายังพี่น้องชาวไทยมุสลิมทั่วประเทศและพี่น้องชาวมุสลิมทั่วโลก และขอแสดงความยินดีต่อพี่น้องชาวมุสลิมทุกท่าน ที่จะได้ร่วมกันปฏิบัติศาสนกิจอันประเสริฐยิ่งอย่างสมบูรณ์ตามหลักศาสนาอีกครั้ง ภายหลังสถานการณ์การแพร่ระบาดของโรคโควิด-19 คลี่คลายลง เพื่อชําระขัดเกลาร่างกายและจิตใจให้บริสุทธิ์ ยึดมั่นในการทําคุณงามความดี เอื้อเฟื้อเผื่อแผ่ระหว่างกัน และยังเป็นห้วงเวลาที่จะได้น้อมจิตรําลึกถึงพระมหาคัมภีร์อัลกุรอานอันศักดิ์สิทธิ์ อันเป็นการส่งกําลังศรัทธาต่อองค์พระผู้เป็นเจ้า นํามาซึ่งความรักและประโยชน์สุขต่อตนเอง ครอบครัว ชุมชน สังคม และประเทศ
ในโอกาสอันเป็นสิริมงคลนี้ ผมขออวยพรให้พี่น้องทุกท่านได้ปฏิบัติศาสนากิจอย่างครบถ้วนสมบูรณ์ บรรลุผลสําเร็จตามเจตนารมณ์ที่ตั้งมั่นไว้ทุกประการ และขออานุภาพแห่งองค์อัลลอฮฺที่พี่น้องมุสลิมทุกท่านเคารพนับถือ ได้โปรดประทานความเมตตา ความสุขสวัสดีปลอดภัย และความเจริญ มีกําลังกาย กําลังใจ รวมทั้งจิตวิญญาณที่เข้มแข็ง ดํารงตนเป็นคนดีของสังคมและมีความอารีต่อสาธารณะ เพื่อเป็นกําลังสําคัญในการสรรค์สร้างให้ประเทศชาติเจริญก้าวหน้าและมั่นคงสืบไป
ขอบคุณครับ
รัฐบาลไทย-ข่าวทำเนียบรัฐบาล-Prime Minister’s Statement on Holy Month of Ramadan (AH 1444)
วันพฤหัสบดีที่ 23 มีนาคม 2566
23/03/2566
Prime Minister’s Statement on Holy Month of Ramadan (AH 1444)
Prime Minister’s Statement on Holy Month of Ramadan (AH 1444)
March 22, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed the statement of Prime Minister and Defense Minister Gen. Prayut Chan-o-cha, delivered occasion of the Holy Month of Ramadan for AH 1444.
The Prime Minister conveyed well wishes and love to the Muslims throughout the country and the world, and congratulated them for the chance to perform their religious ritual with strong will and forbearance in fasting, refraining from bad deeds of all kinds, and treating others with kindness and non-violence, all of which are key fundamentals for pureness to the mind. Studying the Noble Qur’an is truly a means to express their respect and faith in Allāh, and enhance mental strength and purity with strong faith, which would bring about sustainable peace in the community, society, and the nation.
On the auspicious occasion of the Holy Month of Ramadan AH1444, the Prime Minister asked for the blessing of Allāh for the happiness of all Muslims in Thailand. May they progress in lives and careers. He also wished for prosperity, and success in all endeavors.
รัฐบาลไทย-ข่าวทำเนียบรัฐบาล-Govt expects to generate 31.33 billion Baht in trade and investment value with UAE
วันพฤหัสบดีที่ 23 มีนาคม 2566
23/03/2566
Govt expects to generate 31.33 billion Baht in trade and investment value with UAE
Govt expects to generate 31.33 billion Baht in trade and
investment value with UAE
Mar 21, 2023, Deputy Government Spokesperson Ratchada Thanadirek disclosed that the
cabinet acknowledged outcome of the visit to the United Arab Emirates (UAE) by Deputy Prime
Minister and Minister of Commerce Jurin Laksanawisit and the delegation.
The Deputy Prime Minister met with UAE Minister of State for Foreign Trade to discuss the
following matters:
1) Thailand and UAE came to terms to finalize Comprehensive Economic Partnership
Agreement (CEPA) within 6 months. At present, UAE has made Comprehensive
Economic Partnership Agreement with 3 countries, namely India, Israel, and Indonesia,
and, other than Thailand, has been in the process of CEPA negotiation with Turkey,
Cambodia, and South Korea.
2) Thailand and UAE agreed to promote mutual trade and investment through the
establishment of Thai-UAE Business Council. UAE is interested in investing in Thailand in
the fields of infrastructure industry, digital, and food security.
3) UAE was called on to endorse Thailand&#39;s bid to host the Specialised Expo “Expo 2028
Phuket Thailand”, on which the decision will be made by Bureau International des
Expositions in June 2023.
The Deputy Prime Minister also witnessed the signing of agreements and MOU between the
Thai and UAE private sectors: 1) Purchase agreements between 5 Thai companies and
respective UAE counterparts in 4 products, namely, food, sanitary ware and ceramic tiles,
automotive parts, and melamine products, worth total 1.33 billion Baht; 2) Signing on an
establishment of Thai-UAE Business Council, through which the revenue of 30 billion Baht is
expected to be generated; and 3) MOU on logistics cooperation between DP World, UAE’s
logistics company, and the Thai counterpart under the program “World Logistics Passport”.
The Deputy Prime Minister’s visit to UAE is expected to generate total mutual trade value of
31.33 billion Baht. Ministry of Commerce also plans to complete a feasibility study on CEPA by
the 4 th quarter of 2023. CEPA between Thailand and UAE has earlier been approved by the
cabinet on February 28, 2023.